По први пут је био конзул 235. п. н. е. заједно са Гајем Атилијем Булбом. Након Првога пунскога рата у Картагини је избио Најамнички рат, а најамници на Сардинији су искористили ситуацију, па су се побунили. Напали су Картагињане на Сардинији и ослободили се картагињанске контроле. По окончању Најамничкога рата Картагина је покушала да врати контролу над Сардинијом, али најамници су се обратили Риму нудећи им острво. Римљани су заузели Сардинију, а Картагини су наметнули ново плаћање ратне штете да би избегла рат због Сардиније. Тит Манлије Торкват је током свога мандата као конзул покорио Сардинију и за то је заслужио тријумф. Након рата на Сардинији Јанусов храм на Авентину је био по други пут затворен у римској историји, а то је значило да нема никаквога рата у коме Рим учествује.